# ประกาศธนาคารแห่งประเทศไทย

ที่ สกส. ๗/๒๕๖๖
เรื่อง มาตรการสนับสนุนการให้สินเชื่อแก่ผู้ประกอบธุรกิจภายใต้พระราชกำหนดการให้ความช่วยเหลือ และฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา ๒๐๑๙
พ.ศ. ๒๕๖๔ (ฉบับที่ ๔)

## เหตุผลในการออกประกาศ
ตลอดระยะเวลา ๒ ปีที่ผ่านมา ธนาคารแห่งประเทศไทยได้ให้กู้ยืมเงินแก่สถาบันการเงิน ตามมาตรการสนับสนุนการให้สินเชื่อแก่ผู้ประกอบธุรกิจที่กำหนดในพระราชกำหนดการให้ความช่วยเหลือ และฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา ๒๐๑๙ พ.ศ. ๒๕๖๔ เพื่อเสริมสภาพคล่องให้ผู้ประกอบธุรกิจสามารถประคองกิจการ รักษาการจ้างงาน และสามารถฟื้นตัวกลับมาประกอบธุรกิจได้ รวมถึงปรับปรุงหลักเกณฑ์และเงื่อนไขในการให้กู้ยืมเงินดังกล่าวให้สอดคล้องกับการเปลี่ยนแปลงของสถานการณ์การระบาดของโรคติดเชื้อไวรัสโคโรนา 2019 (Covid-19) ตลอดจนเพื่อเตรียมความพร้อมในการปรับปรุงพัฒนา และเสริมศักยภาพให้สอดรับกับ new normal ในช่วงเปลี่ยนผ่านของการเปิดประเทศ

อย่างไรก็ดี แม้ว่าปัจจุบันกิจกรรมทางเศรษฐกิจโดยรวมจะฟื้นตัวเข้าใกล้ระดับก่อนสถานการณ์ Covid-19 แต่การฟื้นตัวของบางกลุ่มธุรกิจที่ได้รับผลกระทบ ยังช้าและอยู่ในระดับต่ำกว่าก่อนสถานการณ์ การแพร่ระบาดของ Covid-19 จึงยังคงมีกลุ่มธุรกิจที่ต้องการวงเงินสินเชื่อเพื่อเสริมสภาพคล่องในการฟื้นฟูและปรับปรุงธุรกิจให้ดำรงอยู่และแข่งขันได้ในระยะต่อไป คณะรัฐมนตรีจึงมีมติเห็นชอบตามคำเสนอของธนาคารแห่งประเทศไทยให้ขยายระยะเวลาตามมาตรการสนับสนุนการให้สินเชื่อแก่ผู้ประกอบธุรกิจตามพระราชกำหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากกราดระบาดของโรคติดเชื้อไวรัสโคโรนา ๒๐๑๙ พ.ศ. ๒๕๖๔ อีก ๑ ปี และให้อนุมงเงินคงเหลือของมาตรการสนับสนุนการรับโอนทรัพย์สินหลักประกันเพื่อชำระหนี้มารวมไว้เป็นวงเงินภายในมาตรการสนับสนุนการให้สินเชื่อแก่ผู้ประกอบธุรกิจ

ในการนี้ ธนาคารแห่งประเทศไทยจึงได้ปรับปรุงหลักเกณฑ์และเงื่อนไขเกี่ยวกับกระบวนการและขั้นตอนในการขอ กู้ยืมเงิน การขอชำระหนี้เงินกู้ยืม และการขอรับเงินชดเชยดอกเบี้ยที่ไม่เรียกเก็บ โดยสถาบันการเงินให้ชัดเจน มีประสิทธิภาพ และสอดคล้องกับการปรับปรุงระบบงานของธนาคารแห่งประเทศไทยในการดำเนินมาตรการสนับสนุนการให้สินเชื่อแก่ผู้ประกอบธุรกิจในระยะต่อไป

๒. อำนาจตามกฎหมาย
อาชีพอำนาจตามมาตรา ๙ มาตรา ๑๑ และมาตรา ๑๒ แห่งพระราชกำหนดการให้ความช่วยเหลือและฟื้นฟูผู้ประสบภัยธรรมชาติที่ได้รับผลกระทบจากภัยธรรมชาติของโรคติดเชื้อไวรัสโคโรนา ๒๐๑๙ พ.ศ. ๒๕๖๔

๓. ขอบเขตการบังคับใช้
ประกาศนี้ให้ใช้บังคับกับสถาบันการเงินตามพระราชกำหนดการให้ความช่วยเหลือและฟื้นฟูผู้ประสบภัยธรรมชาติที่ได้รับผลกระทบจากการระบาดของโรคติดเชื้อไวรัสโคโรนา ๒๐๑๙ พ.ศ. ๒๕๖๔

๔. เงื่อนไข

๔.๑ ให้ยกเลิกความในวรรคแรกของข้อ ๔.๓ ของประกาศธนาคารแห่งประเทศไทย ที่ สกส๑. ๑/๒๕๖๔ เรื่อง มาตรการสนับสนุนการให้สินเชื่อแก่ผู้ประกอบธุรกิจภายใต้พระราชกำหนดการให้ความช่วยเหลือและฟื้นฟูผู้ประสบภัยธรรมชาติที่ได้รับผลกระทบจากการระบาดของโรคติดเชื้อไวรัสโคโรนา ๒๐๑๙ พ.ศ. ๒๕๖๔ ลงวันที่ ๑๙ เมษายน ๒๕๖๔ โดยให้ใช้ความต่อไปนี้แทน

“สถาบันการเงินที่ประสงค์จะขอผู้ยืมเงินจาก ธปท. ตามวัตถุประสงค์ในข้อ ๔.๒ ต้องยื่นคำขอกู้ยืมเงินต่อ ธปท. ภายในกำหนดระยะเวลา ๓ ปี นับแต่วันที่พระราชกำหนดใช้บังคับ โดยให้สถาบันการเงินยื่นคำขอกู้ยืมเงินรายยัง ธปท. ในวันจันทร์ของสัปดาห์แรกและสัปดาห์ที่สามของเดือน ก่อนเวลา ๑๑.๐๐ น. หรือตามวันและเวลาที่ ธปท. กำหนดเปลี่ยนแปลงหรือเพิ่มเติม ทั้งนี้ หากวันจันทร์ของสัปดาห์แรกหรือสัปดาห์ที่สามของเดือนใดตรงกับวันหยุดทำการของ ธปท. ให้สถาบัน การเงินยื่นคำขอกู้ยืมเงินต่อ ธปท. ในวันทำการถัดไป ก่อนเวลา ๑๑.๐๐ น. โดย ธปท. จะใช้การพิจารณาให้กู้ยืมเงินตามลำดับก่อนหลังของการยื่นคำขอกู้ยืมเงินของสถาบันการเงิน เว้นแต่ ธปท. จะเห็นสมควรจัดการเป็นประการอื่น”

๔.๒ ให้ยกเลิกความใน (๔) ของข้อ ๔.๗ ของประกาศธนาคารแห่งประเทศไทย ที่ สกส๑. ๑/๒๕๖๔ เรื่อง มาตรการสนับสนุนการให้สินเชื่อแก่ผู้ประกอบธุรกิจภายใต้พระราชกำหนดการให้ความช่วยเหลือและฟื้นฟูผู้ประสบภัยธรรมชาติที่ได้รับผลกระทบจากการระบาดของโรคติดเชื้อไวรัสโคโรนา ๒๐๑๙ พ.ศ. ๒๕๖๔ ลงวันที่ ๑๙ เมษายน ๒๕๖๔ โดยให้ใช้ความต่อไปนี้แทน

“(๔) เมื่อสถาบันการเงินประสงค์จะชำระหนี้ทั้งหมดหรือบางส่วนก่อนวันที่ตัวสัญญาใช้เงิน ของสถาบันการเงินตามข้อ ๔.๓ ถึงกำหนดใช้เงิน หรือคืนเงินกู้ยืมก่อนกำหนดตามข้อ ๔.๗ (๑) และ ๔.๗ (๒) สถาบันการเงินต้องยื่น “แบบการชำระคืนเงินตามตัวสัญญาใช้เงินบางส่วนก่อนครบกำหนด” ในระบบงานคอมพิวเตอร์ของ ธปท. ในวันเปิดระบบงานตามที่ ธปท. กำหนด

๔.๓ ให้ยกเลิกเอกสารแนบ ๔ ของประกาศธนาคารแห่งประเทศไทย ที่ สกส๑. ๑/๒๕๖๔ เรื่อง มาตรการสนับสนุนการให้สินเชื่อแก่ผู้ประกอบธุรกิจภายใต้พระราชกำหนดการให้ความช่วยเหลือและฟื้นฟูผู้ประสบภัยธรรมชาติที่ได้รับผลกระทบจากการระบาดของโรคติดเชื้อไวรัสโคโรนา ๒๐๑๙ พ.ศ. ๒๕๖๔ ลงวันที่ ๑๙ เมษายน ๒๕๖๔

๔.๔ ให้ยกเลิกความใน (๒) ของข้อ ๔.๑๐ ของประกาศธนาคารแห่งประเทศไทย
ที่ สกสค. ๑/๒๕๖๔ เรื่อง มาตรการสนับสนุนการให้สินเชื่อแก่ผู้ประกอบธุรกิจภายใต้พระราชกำหนด
การให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัส
โคโรนา ๒๐๑๙ พ.ศ. ๒๕๖๔ ลงวันที่ ๑๙ เมษายน ๒๕๖๔ โดยให้ใช้ความต่อไปนี้แทน

“(๒) ให้สถาบันการเงินยื่นคำขอรับเงินชดเชยดอกเบี้ยที่ไม่เรียกเก็บตามที่คำนวณได้
ตาม (๑) ต่อ ธปท. ตามแบบที่กำหนดในเอกสารแนบ ๕ โดยแบ่งเป็น ๒ ช่วงระยะเวลา ดังนี้

(๒.๑) กรณีที่สถาบันการเงินได้ยื่นขอกู้ยืมเงินต่อ ธปท. ภายในวันที่
๙ เมษายน ๒๕๖๖ ให้สถาบันการเงินยื่นคำขอรับเงินชดเชยดอกเบี้ยของเงินกู้ยืมดังกล่าวภายใน
๖๐ วัน นับแต่วันถัดจากวันครบกำหนด ๒ ปี ๖ เดือน นับแต่วันที่พระราชกำหนดใช้บังคับ

(๒.๒) กรณีที่สถาบันการเงินได้ยื่นขอกู้ยืมเงินต่อ ธปท. ภายหลังวันที่
๙ เมษายน ๒๕๖๖ เป็นต้นไป ให้สถาบันการเงินยื่นคำขอรับเงินชดเชยดอกเบี้ยของเงินกู้ยืมดังกล่าว
ภายใน ๑๒๐ วัน นับแต่วันครบกำหนด ๓ ปี ๖ เดือน นับแต่วันที่พระราชกำหนดใช้บังคับ

ทั้งนี้ ธปท. จะดำเนินการคำนวณเงินชดเชยดอกเบี้ยที่สถาบันการเงินไม่เรียกเก็บ
โดยพิจารณาจากข้อมูลที่ได้รับจากสถาบันการเงินตาม (๑) หรือเอกสารหลักฐานอื่นที่ ธปท.
เรียกเพิ่มเติมจากสถาบันการเงิน

ในกรณีที่สถาบันการเงินยื่นคำขอรับเงินชดเชยดอกเบี้ยของเงินกู้ยืมที่ยื่นขอกู้ยืม
ต่อ ธปท. ภายในวันที่ ๙ เมษายน ๒๕๖๖ ไม่ทันตามเวลาที่กำหนดตามข้อ ๔.๑๐ (๒.๑)
สถาบันการเงินอาจยื่นคำขอรับเงินชดเชยดอกเบี้ยสำหรับการกู้ยืมดังกล่าวมาพร้อมกับการยื่นคำขอรับ
เงินชดเชยดอกเบี้ยตามข้อ ๔.๑๐ (๒.๒) ได้”

๕. วันเริ่มต้นบังคับใช้

ประกาศนี้ให้ใช้บังคับตั้งแต่วันที่ ๑๐ เมษายน ๒๕๖๖ เป็นต้นไป

ประกาศ ณ วันที่ ๑๖ มีนาคม พ.ศ. ๒๕๖๖
เศรษฐพุฒิ สุทธิวาทนฤพุฒิ
ผู้ว่าการ
ธนาคารแห่งประเทศไทย